**II Premi al millors TFG amb perspectiva de gènere de la Facultat de Medicina i Ciències de la Salut. UB.**

A iniciativa de la Comissió d’Igualtat de la Facultat de Medicina i Ciències de la Salut es convoca un premi al millor TFG i un accèssit de la Facultat de Medicina i Ciències de la Salud pel curs 2018-2019.

L’objectiu del premi és **donar visibilitat** als treballs que incorporin la perspectiva de gènere, de forma que contribueixin a sensibilitzar l’alumnat sobre la igualtat de gènere i la no discriminació, tot fomentant el seu interès en la recerca i contribuint així a avançar en la igualtat de gènere. Constitueix a més una via per incorporar la visió de gènere en la docència de forma transversal en particular en els ensenyaments impartits a la Facultat, suplint les mancances que encara avui són evidents en l’àmbit de les ciències de la Salut.

**Participació**

Aquesta convocatòria està oberta a **l’alumnat de grau de qualsevol ensenyament de la Facultat** que hagi realitzat el seu Treball de Fi de Grau el curs 2018-2019

**Requisits**

1.- El treball pot ser de qualsevol disciplina. Ha d’haver estat elaborat com a Treball de Fi de Grau dins del curs 2018-2019 i haver obtingut una **nota mínima de 8**.

2.-L´abordament de la investigació objecte del Treball de Fi de Grau ha d´incorporar la perspectiva de gènere.

3.- L’extensió dels treballs i l’idioma dels mateixos serà d’acord a les normes establertes per cada ensenyament.

4.- Les persones sol·licitants es comprometen a realitzar una presentació del treball en un acte públic organitzat per la Comissió d’Igualtat de la UB en el següent curs acadèmic, en el cas que el treball resulti guanyador.

L’alumnat que vulgui participar en la convocatòria s´haurà d’inscriure’s omplint el **formulari** on-line que trobarà a <https://docs.google.com/forms/d/e/1FAIpQLSc2RhcHPURJjqjSmS1Zk8hItWz3wFMZmp00b9nMgW_xgil_Ng/viewform?vc=0&c=0&w=1>, i enviant el seu treball juntament amb un resum del seu contingut d´un màxim 500 paraulesen format PDF a l’adreça **igualtatcienciesalut@gmail.com**. En el treball **NO HA DE CONSTAR** cap referència al nom de l’autor o autora ni cap dada que l’identifiqui

El termini per a presentar-se a **la convocatòria del premi finalitza el 30 de juny de 2019.**

L’alumnat interessat haurà d’enviar a l’adreça de correu de la Comissió d’Igualtat de la Facultat, el treball i la qualificació obtinguda (**igualtatcienciesalut@gmail.com****).**

**Premi**

El premi consistirà en un taló de 200 euros I un accèssit de 100€ a bescanviar en la llibreria Pròleg i un Diploma emès per la Comissió d’Igualtat de la UB a les persones autores dels treballs guardonats. Així mateix, la Comissió d’Igualtat de la Facultat publicarà els treball premiats a la seva web per tal de fer-ne difusió, tot i preservant el dret d’autoria pel que fa a l’ús del contingut del treball.

La data del premi es publicarà a l’inici del curs 2019-20, i s’entregarà en un acte acadèmic coincidint amb la inauguració del Cicle de Conferencies que organitza la Comissió d’Igualtat de la Facultat al mes d’octubre.

**Resolució de la Comissió avaluadora**

La resolució de la comissió avaluadora serà inapel·lable i es comunicarà al voltant del 25 de setembre del 2019 a la web de la Comissió d’Igualtat de la Facultat de Medicina i Ciències de la Salut i al mail de la persona guanyadora

**Comissió avaluadora**

La comissió avaluadora estarà formada per membres de la Comissió d’Igualtat de la Facultat expertes en la perspectiva de gènere.